Държавен вестник, бр. 88, 2007 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  88
(3) За резултатите от проверките инспекто-
рите съставят констативен протокол, към кой-
то прилагат събраните доказателства. Прото-
колът се предявява на проверяваното лице,
което има право да даде обяснения и възраже-
ния в 7-дневен срок от връчването му. Копие от
протокола се съхранява в служебното дело на
авиационния оператор.
(4) Главният директор на ГД “ГВА” нала-
га принудителни административни мерки, ад-
министративни наказания и отнема свидетел-
ството за авиационен оператор, спира, огра-
ничава или прекратява произтичащите от него
права.
Чл. 36. Главна дирекция “Гражданска въз-
духоплавателна администрация” осигурява до-
кументирането на всяка проведена инспекция,
включително дата и място на инспекцията,
нейния предмет и особено детайли относно
констатираните отрицателни наблюдения. До-
кументацията се изготвя в писмен вид или във
формат, който е достъпен, лесно използваем
и надежден, и се съхранява по реда на чл. 10,
ал. 5 и 6.
Чл. 37. Определеният отговорен инспектор
по чл. 31, ал. 1 съвместно с ръководителя по
качеството на оператора задължително раз-
глеждат установените по време на инспекцията
недостатъци на системата за качество.
Чл. 38. Главна дирекция “Гражданска въз-
духоплавателна администрация” въвежда и под-
държа система на надзор над авиационните
оператори, чиито дейности в по-голямата си
степен или изцяло са базирани извън територи-
ята на България, и извършва необходимите про-
верки и инспекции, за да установи дали авиаци-
онният оператор осъществява необходимия
контрол над тези свои дейности.
Раздел IV
Изменения и продължаване срока на валид-
ност на САО по заявление на авиационния
оператор
Чл. 39. Всеки авиационен оператор може да
кандидатства пред ГД “ГВА” за изменение на
някой от елементите на свидетелството за ави-
ационен оператор, посочени в Анекс 1 към JAR-
OPS 1.175 и Анекс 1 към JAR-OPS 3.175.
Чл. 40. (1) Авиационният оператор подава
писмено заявление (съгласно приложение
№ 2), в което посочва искането за изменение
на свидетелството за авиационен оператор не
по-късно от 30 дни преди датата на планира-
ните операции, за които е необходимо изме-
нението.
 (2) Към заявлението авиационният опера-
тор прилага извлечения от ръководството за
провеждане на полети, на частите от ръковод-
ството, които подлежат на изменение, и доку-
мент за платена такса.
(3) Авиационният оператор следва да при-
ложи към заявлението и всички документи
съгласно образеца на заявление (приложение
№ 2), които се отнасят към конкретното искане
за изменения в САО.
Чл. 41. Главна дирекция “Гражданска въз-
духоплавателна администрация” разглежда за-
явлението, извършва всички проверки и инс-
пекции, които са необходими, за да се увери, че
операторът е взел предвид всички последст-
вия от заявлението (в т. ч. преглед на ресурси-
те на оператора), оценява представените из-
влечения от ръководството за провеждане на
полети и уведомява оператора за своето реше-
ние до 30 дни след получаването на всички
документи, които са необходими за внасянето
на изменения в САО.
Чл. 42. Когато главна дирекция “Граждан-
ска въздухоплавателна администрация” уста-
нови, че заявление, съдържащо искане за из-
менение на дадено одобрение или за предоста-
вяне на допълнително такова одобрение, по
същността си представлява искане за измене-
ние на съществуващото САО, уведомява авиа-
ционния оператор, че следва да подаде заявле-
ние за изменение на свидетелството за авиаци-
онен оператор.
Чл. 43. (1) Отговорният инспектор по чл. 31,
ал. 1 докладва на главния директор на ГД “ГВА”
какви инспекции и в какъв обхват са необходи-
ми съобразно подаденото заявление.
(2) При разглеждането на заявлението за
изменение задължително се проверява и оценя-
ва трайната задоволителност на системата за
качество.
Чл. 44. (1) Инспекторът по чл. 43, ал. 1, след
като е разгледал и оценил заявлението на ави-
ационния оператор за изменения на САО, из-
готвя доклад до главния директор, съдържащ
неговата писмена препоръка и данни за всички
извършени инспекции или оценки. Преценката
следва да бъде извършена съгласно процедури-
те, съдържащи се в наръчника по САО. Всички
приложими специални одобрения или условия
се прилагат към доклада.
(2) Въз основа на доклада от отговорния
инспектор, който следва да съдържа достатъч-
но убедителни данни, че АО продължава да е
компетентен за осъществяването на безопасна
експлоатация, главният директор одобрява ис-
каните изменения в САО.
(3) При внасяне изменения в САО срокът на
неговата валидност не се променя.
(4) В случаите, когато изменението на САО
съдържа информация, съхранявана от Обеди-
нените авиационни власти (JAA), отговорният
инспектор попълва ревизирано копие на JAA
форма 101 (виж приложение № 4) за изпращане
в JAA.